
	Նախագծի 2-րդ կետի համաձայն՝ սույն որոշումն ուժի մեջ է մտնում սույն որոշմամբ սահմանված կարգավորումների կիրարկումն ապահովող համապատասխան ծրագրային ապահովման աշխատանքներն ավարտելու օրվան հաջորդող տասներորդ օրը, ինչը խնդրահարույց է իրավական որոշակիության սկզբունքի պահպանման տեսանկյունից:
	«Հարկային մարմնում հաշվառված՝ ՀՀ-ում մշտական հաստատություն չունեցող ոչ ռեզիդենտ կազմակերպության կամ անհատ ձեռնարկատիրոջ հաշվառումից հանելու կարգը սահմանելու մասին» ՀՀ կառավարության որոշման նախագծով նախատեսվող կարգավորումների կիրարկումն ապահովող համապատասխան ծրագրային ապահովման աշխատանքների կատարումը դուրս է Պետական եկամուտների կոմիտեում ներդրված հարկային մարմնի տեղեկատվական («Հարկատու 3») համակարգի և դրա ենթահամակարգերի սպասարկման խորհրդատվական ծառայությունների մատուցման պետական գնման պայմանագրի շրջանակներից։
Ներկայումս իրականացվում են հարկային մարմնի տեղեկատվական («Հարկատու 3») համակարգի և դրա ենթահամակարգերի սպասարկման խորհրդատվական ծառայությունների մատուցման նոր պետական գնման մրցութային փաստաթղթերի մշակման աշխատանքներ։ Ընդ որում, նախատեսվում է սպասարկման նոր պայմանագրով սահմանել նաև որոշակի ծրագրային փոփոխությունների իրականացման վերաբերյալ կարգավորումներ, այդ թվում՝ հարկային մարմնի տեղեկատվական վերափոխման կամ նոր համակարգի ներդրման մասով, որի շրջանակներում էլ նախատեսվում է իրականացնել վերոնշյալ որոշման նախագծով նախատեսվող ծրագրային ապահովման աշխատանքները։
Հայտնում ենք նաև, որ ծրագրային ապահովման աշխատանքների իրականացման համար անհրաժեշտ՝ նախնական գնահատմամբ երեքից վեց ամիս տևողությամբ ժամկետից բացի, անհրաժեշտ է հաշվի առնել նաև պետական գնման մրցութային գործընթացի կազմակերպման և անցկացման, ինչպես նաև մասնակցի ընտրության համար պահանջվող ժամանակահատվածը։
Հաշվի առնելով վերոնշյալ հանգամանքները, ինչպես նաև ղեկավարվելով «Նորմատիվ իրավական ակտերի մասին» ՀՀ օրենքի 31-րդ հոդվածի (մասնավորապես՝ 8-րդ մաս) պահանջներով և այն, որ հարկային մարմնում հաշվառումից հանման գործընթացը իրականացվելու է բացառապես էլեկտրոնային եղանակով՝ էլեկտրոնային ԱԱՀ համակարգի միջոցով, և այդ հնարավորության ապահովման համար պետք է իրականացվեն համապատասխան ծրագրային ապահովման աշխատանքներ (այդ աշխատանքների իրականացման համար հստակ ժամկետ հնարավոր չէ նշել), նախագծով սահմանվել է, որ որոշումն ուժի մեջ է մտնում նույն որոշմամբ սահմանված կարգավորումների կիրարկումն ապահովող համապատասխան ծրագրային ապահովման աշխատանքներն ավարտելու օրվան հաջորդող տասներորդ օրը:
[bookmark: _GoBack]Միաժամանակ, ելնելով «Նորմատիվ իրավական ակտերի մասին» օրենքի 31-րդ հոդվածի 10-րդ մասի պահանջից, որի համաձայն՝ եթե ժամկետի հաշվարկը պայմանավորված է պետական կամ տեղական ինքնակառավարման մարմինների գործունեությամբ պայմանավորված իրադարձության վրա հասնելու փաստով, ապա այդ մարմինը պարտավոր է իրադարձության վրա հասնելու մասին տեղեկատվությունը հրապարակել իր պաշտոնական ինտերնետային կայքէջում, որոշման սահմանվող կարգավորումների կիրարկումն ապահովող համապատասխան ծրագրային աշխատանքներն ավարտելու վերաբերյալ տեղեկատվությունը Պետական եկամուտների կոմիտեն կհրապարակի իր պաշտոնական ինտերնետային կայքէջում։
Ծրագրային ապահովման աշխատանքներն ավարտելու վերաբերյալ Պետական եկամուտների կոմիտեի պաշտոնական ինտերնետային կայքէջում հրապարակված տեղեկատվության մասին Պետական եկամուտների կոմիտեի կողմից միաժամանակ կտեղեկացվի նաև ՀՀ արդարադատության նախարարությանը՝ Հայաստանի իրավական տեղեկատվական համակարգում որոշման ուժի մեջ մտնելու ժամկետի մասով համապատասխան տեղեկատվության արտացոլման համար։



